**Se-aprind steluţe-n satul meu...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se-aprind steluţe-n satul meu

E linişte.. e seară..

Iar mama îmi spune mereu

De Pruncul dat de Dumnezeu

În iesle... prin fecioară.

E seara tainică de-ajun

Se-aud colindătorii,

"-Auzi copile? Să fii bun

Nu doar în ziua de Crăciun,

Ci cât vor ţine zorii!"

Iar glasul ei, îl ascultam

Şi mă miram nespus

Că-n ochii limpezi eu vedeam

Doar străluciri... când auzeam

Că-mi spune de Isus.

Cum a venit din cer senin

În iesle să se nască

Şi să ne dea Darul Divin

Cu pace.. şi miros de crin

Ca să ne mântuiască!

...

Se-aprind stelute-n al meu sat

Şi-un dor.. încet m-apasă

Este Crăciun.. şi s-a-nnoptat..

Şi-aş vrea şi-acum că altădat

Să fiu cu-ai mei la masă..

Dar vântul spulberă din ram

Zăpada.la fereastră...

Colinde,nu se-aud la geam

Şi printre lacrimi eu priveam

În vale.. casa noastră,

Parcă pustie este-acum

Când mama.. nu mai este

Şi plâng Luceferii pe drum

La casă.. nu mai iese fum...

Căci tainica poveste,

Ce-o ascultam mereu, mereu

În prag de Sărbătoare

N-o mai aud.. şi-mi este greu

Privind satul în vale..

24.12.2017